**פראמילה פאטן** (באנגלית: **Pramila Patten** נולדה ב-29 ביוני 1958) היא עורכת דין מאוריצית, פעילה למען זכויות נשים ופקידה של האו"ם, המשמשת כיום כנציגה המיוחדת של האו"ם לאלימות מינית בעימותים ותת-המזכ"ל של האו"ם; היא מונתה ב-2017. משרדה הוקם על ידי החלטת מועצת הביטחון 1888, שהוצגה על ידי הילרי קלינטון, והיא החליפה בתפקיד את מרגוט ולסטרם וזיינב בנגורה.

פאטן שימשה כחברה בוועדת האומות המאוחדות לביטול אפליה נגד נשים בין השנים 2003 ל-2017, והייתה סגנית יו"ר הוועדה.

ביוגרפיה
--------

פאטן קיבלה תואר ראשון במשפטים באוניברסיטת לונדון, דיפלומה בקרימינולוגיה בקינגס קולג' בקיימברידג', ותואר שני במשפטים באוניברסיטת לונדון.

פאטן עבדה כעורכת דין באנגליה בין השנים 1982 ל-1986 לפני שחזרה למאוריציוס, שם כיהנה כשופטת בית המשפט המחוזי בין 1987 ל-1988, ובין 1987 ל-1992 כמרצה בפקולטה למשפטים של אוניברסיטת מאוריציוס. ב־1995 פתחה פירמת עורכי הדין בשם Patten & Co Chambers.

פאטן הייתה חברה ב-International Women's Rights Action Watch בין 1993 ל-2002, ובין 2000 ל-2004 הייתה יועצת למשרד לשוויון מגדרי, התפתחות הילד ורווחת המשפחה של מאוריציוס.

היא נבחרה כחברה בוועדת האומות המאוחדות לביטול אפליה נגד נשים ב-2003. לעיתים שימשה כסגנית יו"ר הוועדה. ב-2017 היא פרשה מהוועדה.

### נציגה מיוחדת של האו"ם

ב-12 באפריל 2017, מונתה על ידי מזכ"ל האו"ם אנטוניו גוטרש כנציגה מיוחדת לאלימות מינית בעימות בדרגת תת-מזכיר כללי של האו"ם.

בנובמבר 2017, פאטן ביקרה בבנגלדש כדי לראיין ניצולים מרדיפת הרוהינגים ב-2016 במיאנמר.

באותו חודש, היא בירכה על יוזמת אלסי לעזור להגביר את השתתפותן של נשים בפעולות שמירת השלום בהצהרה משותפת עם תת-מזכ"ל האו"ם והמנהלת המבצעת של UN Women פומזילה מלאמבו-נקוקה.

בינואר 2024 מונתה פאטן כשליחה המיוחדת של מזכ"ל האו"ם לבדיקת מקרי אלימות מינית במתקפת הפתע על ישראל 2023 ובפבאור הוציאה דוח שפירט על הנושא, וזה לאחר עבודה קשה שארכה חודשים של פרופ' **רות הלפרין-קדרי** שיצרה קשר עם פאטן וביקשה את עזרתה כבר כבר בימים הראשונים לאחר המתקפה בש-7 לאוקטובר על מנת למשוך תשומת לב בינלאומית לתקיפות המיניות, כאשר השתיים הכירו אחת את השנייה כשעבדו ביחד קודם לכך במשרדי האו"ם. פאטן הגיעה לישראל ונפגשה עם נשיא המדינה יצחק הרצוג , עם השורדים של הפשעים שבוצעו ב-7 באוקטובר, עם חטופים ששוחררו ועם מתנדבים מזק"א שסיפרו לה על הזוועות שראו בטבח. נודע לשלוחה שקורבנות האונס עוברים טיפולים בטראומה וסובלים מחרדות קשות ולכן על אף שהשלוחה ניסתה לעודד אותם להיחשף ולשתף, בסוף הם לא יכלו לפגוש אותם והעדויות שלהם לא נקלטו בדוח שהוגש בסוף לאו"ם, בנוסף הוזכר החשש שחלק מאלו שעברו תקיפות מיניות נרצחו, אבל משום שאין ראיות פליליות מכל מיני סיבות כולל כשל מצד המגיבים הראשונים בתקרית גם את זה הוזכר באגביות בדוח.  בראיון עם יונית לוי שהתעמתה עם פאטן על השפה הבלתי-מתחייבת וההתבטאיות הלא נחרצות בדוח, הגיבה פאטן שהיא מבינה את התסכול אבל זה בידי המדינה של ישראל לאפשר חקירה מעמיקה בנושא פגיעות המין בטבח ואין לה כל כך מה לעשות בנידון.

פרסים והוקרה
------------

ב-16 בנובמבר 2022 קיבלה פאטן תואר דוקטור לשם כבוד מאוניברסיטת אוטווה כהוקרה על הישגיה יוצאי הדופן ותרומתה לחברה, במיוחד בנושא נשים, שלום וביטחון.

קישורים חיצוניים
----------------

ויקישיתוף מדיה וקבצים בנושא **פרמילה פאטן** בוויקישיתוף

הערות שוליים
------------

1. 1 2  "Ms. Pramila Patten of Mauritius – Special Representative of the Secretary-General on Sexual Violence in Conflict". *United Nations Secretary-General*. 12 באפריל 2017. `{{cite web}}`:  (עזרה)
2. ↑  "Human rights expert Pramila Patten delivered Vanderbilt 2022 Charney Distinguished Lecture in international law". Vanderbilt University. ארכיון מ-21 במרץ 2023. נבדק ב-21 במרץ 2023. `{{cite web}}`:  (עזרה)
3. ↑  "About the Office". *www.un.org*. נבדק ב-12 בספטמבר 2022. `{{cite web}}`:  (עזרה)
4. ↑  "UN Gathers Horror Stories from Rohingya Women Fleeing Myanmar". *Voice of America*. 28 בדצמבר 2017. נבדק ב-12 בספטמבר 2022. `{{cite web}}`:  (עזרה)
5. ↑  "Joint Statement by Phumzile Mlambo Ngcuka and Pramila Patten on the launch of the Elsie Initiative". *UN Women*. 16 בנובמבר 2017. נבדק ב-12 בספטמבר 2022. `{{cite web}}`:  (עזרה)
6. 1 2  "Hamas' sexual violence was a planned and systematic attack and falls under the definition of crimes against humanity", ctech, ‏2024-02-29 (באנגלית)
7. ↑  Geraldine Boezio, Following visit to Israel and the occupied West Bank, UN Special Representative of the Secretary-General on Sexual Violence in Conflict, Ms. Pramila Patten, finds sexual violence occurred on 7 October, and against hostages and calls for a fully-fledged investigation – United Nations Office of the Special Representative of the Secretary-General on Sexual Violence in Conflict (באנגלית אמריקאית)
8. ↑  UN report on the Oct. 7 sexual violence is a two-sided coin - comment, The Jerusalem Post | JPost.com, ‏2024-03-09 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4340 6132
* LCCN: nb2004303134
* VIAF: 31512367
* WorldCat: lccn-nb2004303134

 |